CELEX: 62018CN0831
Language: fi
Date: 2018-12-21 00:00:00
Title: Asia C-831/18 P: Valitus, jonka Euroopan komissio on tehnyt 21.12.2018 unionin yleisen tuomioistuimen (laajennettu seitsemäs jaosto) asiassa T-29/17, RQ v. komissio, 24.10.2018 antamasta tuomiosta

18.2.2019   
            
            
               FI
            
            
               Euroopan unionin virallinen lehti
            
            
               C 65/30
            
         
      Valitus, jonka Euroopan komissio on tehnyt 21.12.2018 unionin yleisen tuomioistuimen (laajennettu seitsemäs jaosto) asiassa T-29/17, RQ v. komissio, 24.10.2018 antamasta tuomiosta
      (Asia C-831/18 P)
      (2019/C 65/38)
      Oikeudenkäyntikieli: ranska
      
         Asianosaiset
      
      
         Valittaja: Euroopan komissio (asiamiehet: J.-P. Keppenne ja J. Baquero Cruz)
      
         Muu osapuoli: RQ
      
         Vaatimukset
      
      
                  —
               
               
                  Euroopan unionin tuomioistuimen (laajennettu seitsemäs jaosto) 24.10.2018 asiassa T-29/17 antama tuomio on kumottava siltä osin kuin siinä kumotaan komission 2.3.2016 tekemä päätös C(2016) 1149 final, joka koskee RQ:n lainkäytöllisen koskemattomuuden pidättämistä
               
            
                  —
               
               
                  kumoamiskanne, jonka vastaaja nosti Euroopan unionin yleisessä tuomioistuimessa on hylättävä ja tämän valituksen kohteena olevista kysymyksistä on lausuttava lopullisesti tai, jos asia ei ole ratkaisukelpoinen unionin tuomioistuimessa, on asia palautettava unionin yleisen tuomioistuimen ratkaistavaksi
               
            
                  —
               
               
                  ensimmäisessä oikeusasteessa kantajana ollut asianosainen on velvoitettava korvaamaan oikeudenkäyntikulut, joita komissiolle aiheutui sekä ensimmäisessä oikeusasteessa että tämän muutoksenhaun yhteydessä.
               
            
         Oikeudelliset perusteet ja pääasialliset perustelut
      
      Komissio vetoaa valituksen tueksi kolmeen oikeudelliseen perusteeseen.
      
                  1.
               
               
                  Ensimmäiseksi komissio katsoo, toisin kuin unionin yleinen tuomioistuin katsoi, että koskemattomuuden pidättämistä koskeva päätös ei ole kantajalle vastainen päätös ja ettei se näin ollen voi olla kumoamiskanteen kohteena. Valituksenalaisessa tuomiossa on siis oikeudellinen virhe siltä osin kuin siinä otetaan kanne tutkittavaksi.
               
            
                  2.
               
               
                  Toiseksi komissio katsoo, että kuulluksi tulemista koskevaa oikeutta, josta määrätään Euroopan unionin perusoikeuskirjan 41 artiklan 2 kohdan a alakohdassa, tulkitaan valituksenalaisessa tuomiossa virheellisesti siltä osin kuin se perustuu SEU 4 artiklan 3 kohdan (lojaalin yhteistyön periaate) sekä unionin elinten ja jäsenvaltioiden viranomaisten molemminpuolisen luottamuksen periaatteen virheelliselle tulkinnalle ja soveltamiselle.
               
            
                  3.
               
               
                  Kolmanneksi komissio katsoo, että unionin yleinen tuomioistuin teki oikeudellisen virheen määritellessään komission toiminnan käsiteltävässä asiassa, kun se katsoi, ettei tämä toiminta ollut riittävää, jotta valittajan kuulluksi tulemista koskevaa oikeutta olisi noudatettu.